

	Konkursa procedūras ar sarunām “Helikopteru “Agusta 109E Power” dzinēju tehniskā apkope un remonts (4 gadi)”

(iepirkuma identifikācijas numurs VRS 2024/39-02-ASOP) 1. pielikums



Sākotnējā tehniskā specifikācija
konkursa procedūrai ar sarunām “Helikopteru “Agusta 109E Power” dzinēju tehniskā apkope un remonts (4 gadi)”

(identifikācijas numurs VRS 2024/39-02-ASOP)

1. Definīcijas

Helikopters — helikopters “Agusta 109E Power”.
Helikoptera dzinējs — turbodzinējs “Pratt & Whitney Canada PW206C” vai šī dzinēja komponents.
Darbi — Helikoptera dzinēja tehniskās apkopes un remonta darbi, kas norādīti tehniskās specifikācijas 3.punktā.
Papildu remontdarbi — Darbi, kurus Izpildītājs konstatē tikai Darbu izpildes laikā un kas nav paredzami bez Helikoptera dzinēja izjaukšanas un testēšanas.

Pasūtītājs — Latvijas Republikas Valsts robežsardze.

Izpildītājs — publiskā iepirkuma rezultātā noteiktais uzvarētājs, ar kuru Pasūtītājs noslēdz  Vispārīgo vienošanos.
LBG ASOB bāze — Pasūtītāja rīcībā esošā aviācijas tehniskā bāze “Jaunsmilgās”, Runtorta, Isnaudas pagastā, Ludzas novadā (pamatdarbības vieta) un Ganību ielā 111, Ventspilī, Latvijas Republikā (Valsts robežsardzes aviācijas atbalsta punkts lidostā “Ventspils”).
Izpildītāja bāze — atbilstoši 2014. gada 26. novembra Komisijas regulas (ES) Nr. 1321/2014 “Par gaisa kuģu un aeronavigācijas ražojumu, daļu un ierīču lidojumderīguma uzturēšanu un šo uzdevumu izpildē iesaistīto organizāciju un personāla apstiprināšanu” prasībām Izpildītāja autorizētā aviācijas tehniskā organizācija. 

Izpildītāja darba dienas — valstī, kur atrodas Izpildītāja bāze, darba dienas, kuras ar attiecīgās valsts normatīvajiem aktiem nav noteiktas par svētku dienām un par vispāratzītajām brīvdienām.
AOG — aviācijas termins “gaisa kuģis uz zemes” (Aircraft on ground) apzīmē nopietnas gaisa kuģa tehniskās problēmas plānotā lidojuma maršrutā, kuru dēļ ierobežots gaisa kuģa lidojumu derīgums. AOG attiecas uz jebkuru aviācijas materiālu vai rezerves daļu, kuru ir nepieciešams nekavējoties saņemt vai saremontēt, lai gaisa kuģim tiktu atjaunots lidojumderīgums.

AOG vieta — Pasūtītāja helikoptera, kuram ir tehniskas problēmas plānotā lidojuma maršrutā, atrašanās vieta Eiropas Savienības dalībvalstī vai Šengenas zonas valstī. 

Vispārīgā vienošanās — publiskā iepirkuma rezultātā noslēgtās līgumsaistības starp Pasūtītāju un Izpildītāju.
2. Vispārīgās prasības

2.1. Vispārīgās vienošanās darbības laikā (4 gadi no Vispārīgās vienošanās noslēgšanas dienas) atbilstoši Helikoptera dzinēja ražotāja tehniskās apkopes dokumentācijai un prognozējamajam Helikoptera nolidojumu stundu skaitam, Helikoptera dzinēju palaišanas ciklu skaitam, Pasūtītājs neparedz plānotus Helikoptera dzinēja Darbus. Vispārīgās vienošanās darbības laikā plānots pasūtīt iepriekš neparedzamus Darbus. 

2.2. Pakalpojuma mērķis: veikt Darbus atbilstoši Helikoptera dzinēja ražotāja tehniskās apkopes dokumentācijai un saskaņā ar 2014. gada 26. novembra Eiropas Komisijas regulas Nr. 1321/2014 prasībām.
2.3. Pakalpojuma gala rezultāts: Helikoptera dzinējam atjaunota lidotspēja vai atjaunots resurss atbilstoši Pasūtītāja pieprasījumam. 

2.4. Darbu kvalitāte: saskaņā ar 2014. gada 26. novembra Eiropas Komisijas regulas Nr. 1321/2014 prasībām.

2.5. Darbi tiek veikti atbilstoši aviācijas nozares standartiem un labākajai praksei.

3. Prasības Darbiem
3.1. Pēc Pasūtītāja pieprasījuma veikt Darbus, kas ir jāveic, lai atjaunotu Helikoptera dzinēja lidotspēju vai resursu, ja Pasūtītājs konstatējis Helikoptera defektus, bojājumus vai Helikoptera dzinēja ražotāja biļeteni liedz ekspluatēt Helikopteru, vai rodas nepieciešamība veikt Helikoptera dzinēja tehnisko apkopi vai remontu pie noteiktajām Helikoptera nolidojuma stundām vai Helikoptera dzinēja palaišanas cikliem. 

3.2. Darbu kvalitātes prasības, resursi un izmantojamās metodes:

3.2.1. Darbi tiek veikti Izpildītāja bāzē vai LBG ASOB bāzē, vai AOG vietā;

3.2.2. ja Darbu izpildes vieta ir LBG ASOB bāze vai AOG vieta, Pasūtītājs pieprasījumā norāda, ka Izpildītāja autorizētajam tehniskajam personālam Darbu veikšanai ir jāierodas Darbu izpildes vietā;

3.2.3. ja Darbu izpildes vieta ir Izpildītāja bāze, Pasūtītājs uz sava rēķina demontē/montē, iepako Helikoptera dzinēju un apmaksā piegādes pakalpojumus par Helikoptera dzinēja pārsūtīšanu uz Darbu izpildes vietu;

3.2.4. pēc Darbu pasūtīšanas Pasūtītājs nosūta vai nodod Izpildītājam Helikoptera dzinēja tehnisko grāmatiņu vai karti (Logbook, logcard);
3.2.5. Izpildītājs Darbu laikā pēc nepieciešamības veic Papildu remontdarbus;
3.2.6. pēc Darbu izpildes Izpildītājs saskaņā ar Pasūtītāja pieprasījumu, izmantojot Pasūtītāja klienta numuru, nodod Helikoptera dzinēju kurjeram (Incoterms 2020, ExWorks) transportēšanai uz LBG ASOB bāzi;

3.2.7. Darbi tiek veikti, izmantojot Izpildītāja rīcībā esošos resursus: materiālus, rezerves daļas, speciālo aprīkojumu un atslēgas;
3.2.8. Izpildītājs nodrošina izpildītajiem Darbiem garantijas saistības atbilstoši Vispārīgās vienošanās prasībām;
3.2.9. Pasūtītājs kārto visas formalitātes (atmuitošanas un stratēģiskas nozīmes preču eksporta jautājumi) Latvijas Republikas kompetentajās iestādēs saistībā ar Helikoptera dzinēja nosūtīšanu no LBG ASOB bāzes, AOG vietas uz Izpildītāja bāzi un no Izpildītāja bāzes uz LBG ASOB bāzi vai AOG vietu.
4. Garantija
Atjaunotai līdz kapitālā remonta (Overhaul (OH)) stāvoklim Helikoptera dzinēja (tostarp dzinēja detaļas) garantija ir vismaz 500 (pieci simti) Helikoptera dzinēja darbības stundas vai vismaz 12 (divpadsmit) mēneši no Helikoptera dzinēja (tostarp dzinēja detaļai) uzstādīšanas vai atjaunošanas dienai atkarībā no tā, kas iestāsies pirmais.

Izpildītāja bāze atrodas pēc adreses: [adrese (ieskaitot valsts nosaukumu) saskaņā ar iepirkuma procedūras rezultātiem]
.


� Garantijas nosacījumi tiks precizēti atbilstoši pretendenta piedāvājumam Vispārīgās vienošanās noslēgšanas laikā.


� Informācija tiks norādīta Vispārīgās vienošanās slēgšanas laikā atbilstoši pretendenta piedāvājumam. 





